For 21. gang var der Popstival på Skråen i Aalborg.

Livsglæde og højt humør er nogle af nøgleordene, når det handler om festivalen Popstival. Her spiller bands bemandet af udviklingshæmmede op til dans. Blandt andet bandet Kajakkerne med Inge-Merete Andersen fra Lindholm i spidsen. Hun glæder sig til at gå på scenen. Det er hun ikke alene om – Poul Ankjær, der er musikunderviser ved Værestedet Perlen, fortæller, at alle ser frem til festivalen, der altså bliver afholdt for 21. gang. - Det bidrager til livsglæden. Aalborg Kommune kører lige nu projekt livskraft, og hvis der er noget, der giver livskraft, er det sådan et arrangement her, siger han. Omkring 300 publikummer var mødt op til dagens koncerter. Se indslaget fra den festlige aften her: